《西堂偶兴》
明代·王韦

曲槛回廊处处通，深深帘幕暗花丛。
一春人醉斜阳里，三月莺啼细雨中。
柳絮不飞粘草白，樱桃初熟亚枝红。
门前若有求逋客，为说西堂梦未终。

作者简介：应天府上元人，字钦佩。弘治十八年进士。授吏部主事。历河南提学副使，官至太仆少卿。为诗婉丽多致，隽味难穷，然失之纤弱。有《南原集》。